इसी वजह से इस गांव की खूबसूरती और बढ़ जाती है जिसको देखने देश - विदेश के लोग आते हैं। इस गांव में लगभग 11 धर्मशाला है जहां आसानी से रुक कर छुट्टियां मनाई जा सकती हैं। गांव का एक विधान यह भी है इस गांव में जो आता है वह एक रात रुकता है। काशी में विख्यात पंचकोशी यात्रा का तीसरा पड़ाव इसी गांव में पड़ता है। यहां रामेश्वर भगवान शिव का मंदिर है। ऐसा कहते हैं कि इस शिवलिंग की स्थापना खुद भगवान राम ने की थी।